Love Story

"Love Story" (בעברית: "סִפּוּר אַהֲבָה") הוא סינגל שהוקלט על ידי הזמרת-יוצרת האמריקאית טיילור סוויפט. השיר יצא לאור ב-12 בספטמבר 2008, בהוצאת חברת התקליטים ביג משין רקורדס.<ref name=":15" /><ref name=":14" /><ref name=":13" /> הוא נכלל כסינגל המוביל וכרצועה השלישית באלבום השני שלה, Fearless.<ref name=":15"></ref><ref name=":14"></ref><ref name=":13"></ref> את המילים והלחן חיברה סוויפט לבדה, ונייתן צ'פמן הפיק את השיר. "Love Story", שנכתב בהשראת הסיפור "רומיאו ויוליה", פרי עטו של ויליאם שייקספיר, מציג סיפור אהבה הטרוסקסואלי בין הזמרת, שמגלמת את דמותה של יוליה, לבחיר לבה מול התנגדות משפחתה לקשר. אולם בניגוד לסיפור המקורי, בחרה סוויפט לסגור את השיר עם סוף אופטימי, בו היא ובן זוגה מתאחדים.

מבקרי המוזיקה העכשווית הפנו לשיר שבחים, תוך שציינו לטובה את מילותיו, בדומה למקובל במיינסטרים. במרוצת השנים נמכר "Love Story" בלמעלה מ-23.7 מיליון עותקים<ref name=":13232" /> – שיר הקאנטרי הנמכר ביותר אי פעם, ואחד מהשירים הנמכרים ביותר בכל הזמנים ככלל. לאחר שנמכר בלמעלה מ-8 מיליון עותקים במדינה, הוענק לו תואר פלטינה מתומנת על ידי איגוד תעשיית ההקלטות האמריקאי (RIAA). באוסטרליה נמכר בלמעלה מ-490,000 עותקים בסך הכול. הווידאו קליפ של השיר בוים על ידי טריי פנג'וי, שביימה את מרבית הקליפים של הזמרת באותה העת. מבחינה ויזואלית, שאב הקליפ השראה מתקופות עתיקות שונות דוגמת ימי הביניים, הרנסאנס ותקופת הריג'נסי. את בן זוגה מגלם השחקן והדוגמן ג'סטין גסטון. "Love Story" בוצע על ידי סוויפט במספר רב של הופעות, והוא נכלל ברשימת השירים של כל סיבובי ההופעות שלה. בנוסף, הוא הוקלט עשרות פעמים על ידי אמנים שונים.

ההקלטה החוזרת של השיר, "", יצאה לאור ב-12 בפברואר 2021. מבקרי המוזיקה הפנו כלפיה ביקורות חיוביות, וציינו לשבח את קולה של סוויפט. ההקלטה החוזרת כבשה את פסגת מצעד השירים הדיגיטליים ומצעד שירי הקאנטרי – השיר השמיני של הזמרת הניצב במקום הראשון במצעד זה. בעקבות כך, הפכה סוויפט לאמן השני בהיסטוריה, אחרי דולי פרטון, שהצליח לכבוש את מצעד שירי הקאנטרי עם אותו השיר, בשתי גרסאות שונות.

== הפקה ==
=== הלחנה וכתיבה ===

"Love Story" נכתב והוקלט בשלב מאוחר משאר שירי האלבום Fearless. במהלך ההקלטות שלו, עמלו סוויפט ונייתן צ'פמן להביא את השיר לגמר.<ref></ref> השיר נכתב על ג'ו ג'ונאס, שמעולם לא היה בן זוגה של סוויפט אך היה ידוע כאחד שחשקה בו וכמי שלא זכה לאהדת משפחתה ומקורביה.<ref></ref> הוא תואר כעני מהמעמד הנמוך, בעוד היא צאצאית למשפחה ידועת-שם וגרה בבית מידות המעוצב בסגנון רומי עתיק יומין.<ref name=":2"></ref> את מקור ההשראה שלה לכתיבה סיפק המחזה "רומיאו ויוליה" מאת ויליאם שייקספיר, שהיה הסיפור החביב עליה כנערה. לטענתה, היא רצתה במשך שנים רבות לכתוב שיר בהשראתו אולם הדבר נמנע ממנה.<ref name=":2" /><ref></ref> "Love Story", מלבד סופו, התבסס על אירועי עבר שקרו לזמרת בחייה האמתיים. סוף השיר אופטימי, בניגוד לסופו הספרותי שנחשב לטרגדיה קורעת לב. בריאיון לאתרי האינטרנט השונים סיפרה סוויפט כי מיאנה לחבב את סופו המר של "רומיאו ויוליה". בכל פעם שקראה אותו, הועלתה במוחה קושיה פנימית מדוע הכותב בחר להפכו לאיום.<ref name=":3"></ref> בהתאם לכך, בחרה בשירה לכתוב סוף משלה. "Love Story" תואר בידיה כשיר רומנטי ואופטימי, ומאידך הוסיפה את הספקות המציפים את מוחנו בעת שאנו פוגשים את אהובינו.<ref name=":3" /><ref></ref>

"Love Story" הוא שיר קאנטרי פופ שאורכו 3 דקות ו-54 שניות.<ref></ref> הוא נכתב בסולם רה מז'ור, והוא בעל קצב מהיר של 120.פעימות בדקה.<ref name=":4"></ref> מנעדה של סוויפט נע בין התו לה באוקטבה השלישית לסי באוקטבה הרביעית, בטווח סופרני. השיר עוקב אחרי המהלך ההרמוני D (add)<sub>9</sub>–Asus<sub>4</sub>–Bm–G<sup>6</sup><sub>9</sub>.<ref name="sheet"></ref> המלודיה שלו נחשבת לפשוטה, ללא צלילים מהונדסים אלקטרונית, והיא מסתיימת במודולציה בסולם מי מז'ור. בנוסף לגרסה המקורית של השיר, הופצו גרסאות רמיקס שונות שלו, בהן הצלילים והאוקטבות שונו.<ref></ref> מילות השיר כתובות בגוף ראשון; סוויפט הדוברת, מגלמת את יוליה.<ref name=":8"></ref> השיר נפתח בהעלאת זיכרונות מסיפור האהבה בין הדוברת לרומיאו ("I close my eyes and the flashback starts" – אני סוגרת את עיניי, וההבזקים לעבר מתחילים). לאחר הבית השלישי, בו אוסר אביה של סוויפט על רומיאו להתראות עמה ("And my daddy said, "Stay away from Juliet" – ואבי אמר, "התרחק מיוליה"), מתחיל פזמון השיר. כאן, בניגוד לבתים הקודמים, משנה הדוברת את נקודת מבטה, ומבטאת את כמיהתה לאיחוד ("Romeo, take me somewhere we can be alone" – רומיאו, קח אותי למקום שבו נוכל להיות לבד, "You'll be the prince and I'll be the princess" – אתה תהיה הנסיך, ואני הנסיכה). עד הפזמון הבא מספרת סוויפט כמה דרכים בה הסתירה את בן זוגה, ובעדן עוזב רומיאו את העיירה. סוויפט נשארה לבדה, ובמוחה עולות תהיות לגבי חזרתו העתידית. אולם בסוף השיר הם מתאחדים בשטח פתוח על רקע שקיעת החמה.סוויפט מבצעת את "Love Story" במהלך סיבוב ההופעות "[[Fearless Tour".]]

=== הקלטה ===
השיר הוקלט במרץ 2008 באולפני בלאקבירד בנאשוויל, טנסי, לצד המפיק המוזיקלי ניית'ן צ'פמן ואנשי צוות נוספים.<ref name=":1"></ref> סוויפט כשלה למצוא מיקרופון המתאים לקולה הגבוה, לכן השאילה אחד דמוי צינור מסוג אוונטון CV-12, של חברת אוונט אלקטרוניקס, מריי קנדי, זמר ומפיק. השיר יצא לאור כסינגל ב-12 בספטמבר 2008, בהוצאת ביג משין רקורדס.<ref></ref> השיר הוקלט עם קולות רקע (שחלקם בוצעו על ידי צ'פמן) ותוכנת בפרו-טולס. בהופעות חיות שרה סוויפט אותו בליווי להקה שניגנה בגיטרות אקוסטיות, גיטרות בס ותופים.<ref name=":1" /> על שאר כלי הנגינה היה צ'פמן אחראי. לטענתו, בגרסה הראשונית נעשה שימוש בתשע גיטרות אקוסטיות.<ref name=":1" /> ההנדסה הקולית נעשתה על ידי צ'אד קרלסון בסטודיו D של אולפני בלאקבירד, תוך שנעשה שימוש במיקרופון של סוויפט, ובמכשירי Tube-Tech CL-1B ו-. ג'סטין ניבק ביצע את המיקסינג באמצעות שימוש בקונסולת Solid State Logic 9080 K ובקונסולת . באולפני E נעשו עבודות מיקסינג נוספות על ידי צ'פמן. המאסטרינג בוצע על ידי האנק ויליאמס באולפני MasterMix בנאשוויל, טנסי.<ref name=":1" /> לאחר שצ'פמן הפיק את גרסת הקאנטרי של "Love Story", הוא שילב בו מוזיקת פופ. לשם כך, העביר אותו למחשב נייד מסוג Mac OS והשתמש בתוכנה Logic Pro. הוא ביצע שינויים במיקסינג ויצר אלמנטים חדשים עם המחשב הנייד. לתכלית זאת, הוא השתיק את כל כלי הקאנטרי והחליף אותם בכלי נגינה הקשורים למוזיקת פופ. הוא החליף את הבנג'ו בגיטרה חשמלית וכינור. הפתיחה של השיר למעשה, היא לולאת לוגיקה שנוצרה במחולל ביטים מדגם אולטרה-ביט. השילוב של הגיטרות החשמליות בשיר נעשה במכשיר Amplitube Stomp I/O.<ref name=":1" />

== וידאו קליפ ==
שטח הפתוח בקליפ של "Love Story".]]
את הווידאו קליפ של השיר ביימה טריי פנג'וי, שעבדה עם סוויפט בשיריה הקודמים "Teardrops on My Guitar" ו-"Tim McGraw", מהאלבום Taylor Swift.<ref></ref> ימי הביניים, תקופת הרנסאנס ועידן הריג'נסי היוו קווי השראה לפנג'וי בעיצוב תפאורות הקליפ. בריאיון לעיתונות הסבירה סוויפט כי בעת כתיבת השיר הצליחה לראות בדמיונה את עיצוב מרפסת הארמון בו היא משקיפה אל האופק.<ref name=":6"></ref> לאחר מכן צפתה בכמה סרטים מוכרים, ותרה שחקנים לקליפ. לבסוף, בהצעת חברה הטוב, בחרה בג'סטין גסטון לשחק את דמותו של רומיאו. בד בבד השתתף גסטון בתוכנית "נאשוויל סטאר" ולכן לא היה יכול להשתתף בקליפ, אך בעקבות הדחתו, נענה להצעה.<ref></ref>

לאחר מכן החלו צילומי הקליפ. תחילה נבחר לעשות שימוש בטירה כחלק ממצבת התפאורות. צוות העיצוב בחן מבנים רבים בצורת ארמונות בארצות הברית, אך לא עלה בידו למצוא את המבנה המתאים. הם הציעו לצלם את הקליפ באירופה, שם שפע בתי מידות עתיקים, אולם נודע להם כי נמצאה טירה מתאימה בטנסי, בשם "טירת גווין", שנשארה מעונת פסטיבל הרנסאנס האחרון.<ref name=":7"></ref> תלבושות השחקנים עוצבו על ידי ז'אקארד פבקריס, למעט השמלה ששימשה לסצנת המרפסת שעוצבה על ידי סנדי ספייקה, על פי רעיונות שהביאה לה סוויפט.<ref name=":6" /> ספייקה תכננה את השמלה חודשיים בטרם מועד הצילומים, ואף תפרה כמה דגמים למידת הצורך. הוא צולם במשך יומיים באוגוסט באותה השנה. ביום הראשון הוסרטו סצנות המרפסת והשדה הפתוח, הפותחות וסוגרות את הקליפ בהתאמה. בעת הצילומים הציעה פנג'וי להסריט סצנת נשיקה רומנטית בין סוויפט וגסטון. אולם לבסוף דחתה סוויפט את ההצעה. ביום השני צולמו הסצנות באוניברסיטה ובאולם האירועים. את הכוראוגרפיה לקליפ למדה סוויפט בסט הצילומים עצמו. לקליפ נשכרו כ-20 רקדנים.<ref name=":7" />

הקליפ נפתח בסצנת האוניברסיטה, בו נראית סוויפט מסתובבת בקמפוס, כשהיא מבחינה בגסטון יושב מתחת לעץ וקורא ספר. השניים יוצרים קשר עין ולאחר מכן הקליפ עובר לסצנות ימי הביניים, בהן נראית סוויפט עומדת בטירה מהמאה ה-18, כשהיא לובשת מחוך ושמלה, ושרה במרפסת. אחר כך נכנס גסטון למסיבה ורואה אותה משוחחת עם חברותיה. הוא מזמין אותה לרקוד, לצד הנוכחים באירוע. תוך כדי, לוחש הוא באוזניה של הזמרת דבר מה. בעדן מתחלפת הסצנה, וסוויפט מהלכת בחוץ, תוך שהיא מאירה את דרכה בעזרת עששית. בהמשך מתגלה שהיא הלכה להיפגש עם גסטון. בסמוך לכך, הקליפ חוזר לסצנת הטירה, שם סוויפט מבחינה בגסטון רץ לעברה, עד שהם אוחזים זה בזה. בסצנה הבאה, עלילת הקליפ מתקדמת בקמפוס, שם מתקרב הזוג אחד לשני ובכך הוא מסתיים. ב-16 ביוני 2009 הועלה ליוטיוב ונכון לספטמבר 2021, הוא צבר למעלה מ-605 מיליון צפיות – קליפ הקאנטרי הנצפה ביותר בכל הזמנים אחרי "You Belong with Me".<ref></ref>

=== קבלה וביקורת ===
הקליפ הוקרן בבכורה עולמית ב-12 בספטמבר 2008 ב-CMT.<ref></ref> מנדי בירלי מאנטרטיינמנט ויקלי ציינה לרעה את עלויותיו הגבוהות, הווידאו קליפים הקודמים של הזמרת היו צנועים ופשטניים הרבה יותר. עם זאת, שיבחה את יכולותיה בתחום המשחק, ואף השוותה אותו למשחק של השחקנית קירה נייטלי.<ref></ref> הוא הועמד לפרס האקדמיה למוזיקת קאנטרי בקטגוריית "קליפ השנה",<ref></ref><ref></ref> וזכה באותה הקטגוריה בטקס פרסי המוזיקה של CMT, ובפרס "הקליפ הנשי הטוב ביותר".<ref></ref> את פרס "קליפ השנה" קיבל גם מטעם פרסי איגוד מוזיקת הקאנטרי,<ref></ref> ובנוסף זכה בפרס "הקליפ הנשי הטוב ביותר" בטקס פרסי המוזיקה של Myx לשנת 2010.<ref></ref>

== ביקורת ==
עם צאתו זכה "Love Story" לשבחים מפיהם של מבקרי המוזיקה העכשווית. קייט קיפר ממגזין המוזיקה Paste שיבחה את מילות השיר, ואף ציינה כי "Love Story" הוא השיר הטוב ביותר של סוויפט.<ref></ref> שון דולי מאתר About.com ציין אף הוא לטובה את מילותיו והפקתו, וטען כי "Love Story" יביא את הזמרת לגדולות.<ref></ref> בהמשך כתב שזוהי הרצועה הטובה ביותר מהאלבום Fearless.<ref></ref> ג'ונתן קיף מ-Slant Magazine אהד את הרעיון הספרותי עליו מבוסס השיר. אולם טען כי הוא אינו מבטא את סוויפט בצורה הטובה ביותר, אף שניכרת השקעתה בתהליך הכתיבה.<ref name=":9"></ref> ג'יימס ריד מ טען שסוויפט מוערכת יותר ככותבת מאשר כזמרת.<ref name=":8" />

פרייזר מקאלפיין מ-BBC הבריטי ציין את סגנון הפופ של השיר לטובה, והוסיף כי תוכנו הרגשני מעודד את שמיעתו החוזרת באופן נשני. עם זאת, טען שביצועה הקולי של הזמרת היה מגושם, אך סיפק את קהל היעד הצעיר.<ref name=":5"></ref> דברה אוונס פרייס מבילבורד הפנתה כלפי "Love Story" ביקורת חיובית וכינתה את הקליפ המלווה אותו כ"קסום"; לטענתה, סוויפט התבגרה וצברה ניסיון כתיבה נוסף, שמשרת את יצירותיה המוזיקליות. אלכס מקפרסון מהעיתון הבריטי הגרדיאן לא חיבב את טון העליזות והאושר שנשמע בקולה של המבצעת.<ref></ref> בתחנת הרדיו Taste of Country דורג במקום ה-17 ברשימת "100 שירי הקאנטרי הטובים ביותר בכל הזמנים".<ref name=":10"></ref>

=== פרסים ומועמדויות ===
בטקס פרסי בחירת הקהל ה-35 הועמד "Love Story" בקטגוריית "שיר הקאנטרי הטוב ביותר", אך הפסיד ל-"Last Name" של קארי אנדרווד.<ref></ref> בנוסף לכך, הועמד לפרס "השיר המועדף" בטקס פרסי ניקלודיאון של אוסטרליה, ובטקס פרסי בחירת הנוער 2009 היה מועמד לפרס נוסף בקטגוריית "שיר האהבה הטוב ביותר".<ref></ref><ref></ref> בטקס פרסי BMI לשנת 2009 זכה בקטגוריית "שיר הקאנטרי הטוב ביותר".<ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|16
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|85
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|24
|<ref></ref>
|-
|NME
|השירים הטובים ביותר של טיילור סוויפט, לפי דירוג
|5
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|13
|<ref></ref>
|-
|Taste of Country
|100 שירי הקאנטרי הטובים ביותר בכל הזמנים
|17
|<ref name=":10" />
|-
|Uproxx
|50 השירים הטובים ביותר של טיילור סוויפט, מדורגים
|4
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|9
|<ref></ref>
|}

== הצלחה מסחרית ==
"Love Story" הפך לשיר הראשון של סוויפט שכבש את פסגת [[מצעד שירי הפופ של בילבורד, ולשיר הקאנטרי הראשון שעשה זאת מאז "You're Still the One" של שאניה טוויין.]]

=== אמריקה הצפונית ===
בשבוע הראשון לצאתו נמכר השיר בלמעלה מ-97 אלף עותקים דיגיטליים,<ref></ref> ובשבוע העוקב עלו נתוני המכירות ל-159,000 עותקים דיגיטליים. בהתאם לעלייה החדה בשירותי הסטרימינג הדיגיטליים, זינק מהמקום ה-60 למקום החמישי במצעד הבילבורד הוט 100.<ref></ref> לאחר כמה חודשים עלה למקום הרביעי – השיר המצליח ביותר של סוויפט במצעד הזה באותה העת.<ref></ref><ref></ref><ref name=":11"></ref> הוא שהה במצעד זה 49 שבועות ברציפות, מתוכם 14 שבועות בעשירייה הפותחת.<ref name=":12"></ref> נכון לינואר 2021 נמכר השיר בכ-8 מיליון עותקים בארצות הברית במכירות משולבות וב-6.1 מיליון עותקים דיגיטליים – השיר המצליח ביותר של הזמרת מבחינה מסחרית.<ref></ref><ref name=":18"></ref> במרוצת השנים הוכתר "Love Story" כשיר הקאנטרי הנמכר ביותר.<ref></ref><ref></ref>

במצעד שירי הרדיו הגיע "Love Story" למקום השני עם 106 מיליון מאזינים באותו השבוע, ואחר כך עלה למקום הראשון.<ref></ref> גם במצעד שירי הקאנטרי הגיע "Love Story" למקום הראשון.<ref></ref> הוא שהה במקום הראשון במשך שבועיים רצופים. במצעד שירי הפופ האמריקני הגיע למקום הראשון – שיר הקאנטרי הראשון שמגיע לפסגת המצעד מאז "You're Still the One" משל שאניה טוויין בשנת 1998.<ref></ref> בנוסף, הגיע גם למקום הראשון במצעד השירים העכשוויים למבוגרים ולמקום השלישי במצעד שירי הפופ העכשוויים למבוגרים.<ref name=":11" />

אף על פי ש-"Love Story" לא אופיין בסממנים ספרדיים, הוא הגיע למקום ה-35 במצעד שירי הפופ הלטיניים.<ref name=":11" /> בקנדה זכה השיר להצלחה רבה כאשר הגיע למקום הרביעי בקנדה הוט 100 – השיר הראשון של סוויפט שהגיע לעשירייה הפותחת במצעד הקנדי.<ref></ref> בסך הכול שהה בעשירייה הפותחת במשך 10 שבועות רצופים ו-52 שבועות בכללי במצעד.<ref name=":12" /> במצעד סוף השנה של קנדה דורג במקום השמיני. מכירותיו מוערכות בכ-160 אלף עותקים במדינה. על נתונים אלו העניק איגוד תעשיית ההקלטות הקנדי לשיר תואר פלטינה כפולה.<ref></ref><ref></ref>

=== אוקיאניה ואירופה ===
בדומה להצלחה ביבשת אמריקה, השיר הצליח מסחרית גם באירופה כולה. "Love Story" הגיע למקום השני במצעד הסינגלים הבריטי, והפך לשיר המצליח ביותר של סוויפט במצעד זה. הוא שהה בטבלת השירים 44 שבועות רצופים, ובשנת 2012, ארבע שנים לאחר צאת השיר, הגיע למקום ה-55. נכון לשנת 2020 נמכרו במדינה כ-1.2 מיליון עותקים. על נתוני המכירות האלו העניק איגוד תעשיית ההקלטות הבריטי (BPI) לו תואר פלטינה כפולה.<ref></ref> בנוסף, הגיע למקום השלישי במצעד הסינגלים האירי.<ref></ref> הוא נכנס לעשירייה הפותחת של מצעדי הסינגלים במדינות הונגריה, נורווגיה ושוודיה, ולעשרים השירים הפותחים במצעד הסינגלים הדני, הגרמני, ההולנדי והצרפתי. במצעד היבשתי הגיע למקום עשירי.<ref></ref><ref></ref><ref></ref><ref></ref><ref></ref><ref></ref><ref></ref>

"Love Story" ניצב בראש מצעד הסינגלים האוסטרלי – השיר הראשון של סוויפט שהגיעה למקום הראשון במצעד זה.<ref></ref> נכון לשנת 2020, הוא נמכר בכ-700,000 עותקים ברחבי המדינה. בזכות הנתונים העלו, הוענק לו תואר פלטינה מעושר על ידי איגוד תעשיית ההקלטות האוסטרלי.<ref></ref> במצעד סוף העשור האוסטרלי דורג במקום העשירי.<ref></ref> בניו זילנד הגיע בשיאו למקום השלישי וקיבל תואר הפלטינה על ידי איגוד תעשיית ההקלטות הניו זילנדי (RMNZ).<ref></ref>

נכון לינואר 2021 "Love Story", עם נתוני מכירות של כ-23.7 עותקים ברחבי העולם, נמנה בין השירים הנמכרים ביותר בכל הזמנים.<ref name=":13232"></ref>

== פרסים ומועמדויות ==
{| class="wikitable"
|-
! שנה
! טקס
! פרס
! תוצאה
! מקור
|-
! scope="row" rowspan="10"| 2009
| פרסי האקדמיה למוזיקת קאנטרי
| קליפ השנה
| 
| style="text-align:center;"|<ref></ref>
|-
| rowspan=2|פרסי הקאנטרי של BMI
| שיר השנה
| 
| rowspan="2" style="text-align:center;"|<ref></ref>
|-
| ההוצאה לאור של השנה
| 
|-
| פרסי איגוד מוזיקת הקאנטרי
| קליפ השנה
| 
| style="text-align:center;"|<ref name="CMA World"></ref>
|-
| rowspan=2| פרסי המוזיקה של CMT
| הקליפ הטוב ביותר של אישה
| 
| rowspan="2" style="text-align:center;"|<ref></ref>
|-
| קליפ השנה
| 
|-
| פרסי בחירת הילדים של ניקלודיאון
| שיר השנה
| 
| style="text-align:center;"|<ref></ref>
|-
| פרסי בחירת הקהל
| שיר הקאנטרי של השנה
| 
| style="text-align:center;"|<ref></ref>
|-
| פרסי בחירת הנוער
| שיר אהבה נבחר
| 
| style="text-align:center;"|<ref></ref>
|-
| פרסי המוזיקה של היטו
| השיר הטוב ביותר של אמן מערבי
| 
|style="text-align:center;" |<ref></ref>
|-
! scope="row" rowspan="10"| 2010
| פרסי המוזיקה של APRA
| השיר הבינלאומי של השנה
| 
| style="text-align:center;"|<ref></ref>
|-
| פרסי המוזיקה של Myx
| הקליפ הבינלאומי של השנה
| 
| style="text-align:center;"|<ref></ref>
|-
| rowspan=2| פרסי הפופ של BMI
|שירים זוכי פרסים
| 
| rowspan="2" style="text-align:center;"|<ref></ref>
|-
| שיר השנה
| 
|}

== הופעות חיות ==
סוויפט מבצעת את "Love Story" במהלך סיבוב ההופעות "Fearless Tour".
בשלהי 2008 החלה סוויפט לבצע את "Love Story" בשידור חי בתוכניות הטלוויזיה הפופולריות דוגמת "בוקר טוב אמריקה", "המופע של אלן דג'נרס" וסאטרדיי נייט לייב".<ref></ref><ref></ref> ובטקסי פרסי מוזיקה כמו פרסי איגוד מוזיקת הקאנטרי לשנת 2008.<ref></ref> ב-16 ביוני 2009 הוציאה הזמרת לאור אלבום וידאו בשם Taylor Swift and Def Leppard, הכולל ביצוע של "Love Story" עם להקת הרוק הבריטית דף לפרד.<ref></ref> iHeartMedia,<ref></ref>

סוויפט ביצעה את השיא בכל ההופעות שלה ב-"Fearless Tour", שנערך מאפריל 2009 עד יוני 2010. בתחילת המופע מספר רקדנים צעדו בבמה, לצלילי הקאנון של פכלבל משל יוהאן פכלבל, לבושים בבגדים שעוצבו בהשראת התקופה הוויקטוריאנית. אחר כך, עלתה סוויפט לבמה כשהיא לבושה בשמלה מעוטרת זהב, כיאה לסגנון העתיק של השיר. לקראת הסוף היא מסתתרת מאחורי הרדנים שמחליפים את שמלתה לשמלת כלה לבנה.<ref></ref> ג'ון פארלס מניו יורק טיימס אמר שסוויפט שידרה לקהל אופטימיות רבה בהופעה שהתקיימה ב-27 באוגוסט 2009, במדיסון סקוור גארדן, ניו יורק.<ref></ref> ג'יין סטיבנסון מ-Toronto Sun סקרה את ההופעה שהתקיימה ב-22 במאי 2010, במרכז אייר קנדה בטורונטו, קנדה וטענה שהיא הייתה ילדותית ולא מקצועית.<ref></ref> "Love Story" היה לשיר האחרון שבוצע בהופעות שנכללו במסגרת "Speak Now World Tour"; באותן ההופעות, לבשה סוויפט שמלה קיצית לבנה.<ref></ref> ב-24 בינואר 2013 הוציאה לאור גרסה אקוסטית לשיר.<ref></ref> בשנת 2014 ביצעה גרסת ארנה רוק חדשה של "Love Story" במהלך פסטיבל המוזיקה של iHeartRadio.<ref></ref> גרסה זו בוצעה במהלך סיבוב ההופעות הרביעי שלה, "The 1989 World Tour", בשנת 2015.<ref></ref>

החל ממאי 2018, ביצעה את השיר כחלק מרשימת השירים של סיבוב ההופעות החמישי שלה, "Reputation Stadium Tour". הוא בוצע ביחד עם "You Belong with Me" ו-"Style".<ref></ref> ב-23 באפריל 2019 פרסמה סוויפט גרסת פסנתר לשיר במרכז לינקולן לאמנויות הבימה, במהלך חגיגת טיים 100, שם הוענק לה תואר כבוד.<ref></ref> ב-24 בנובמבר הופיעה הזמרת בטקס פרסי המוזיקה האמריקאית 2019, שהתקיים בלוס אנג'לס, וביצעה את השיר.<ref></ref>

== גרסאות כיסוי ושימוש במדיה ==
במהלך טקס פרסי המוזיקה של CMT לשנת 2009, חברה סוויפט לראפר טי-פיין, ויחד הם ביצעו פרודיה על השיר בשם "Thug Story".<ref></ref> להקת הפופ פאנק האמריקאית פוראבר דה סיקסט קידס ביצעה גרסת כיסוי לשיר באותה השנה בה הוא יצא, וכללה אותה במהדורת הדלוקס של האלבום Underdog Alma Mater.<ref></ref> זוכה העונה השישית של תוכנית הטלוויזיה "אקס פקטור בריטניה", ג'ו מקלדרי, ביצע גאת "Love Story" במהלך "". בנוסף, השיר הופיע בקדימון של הסרט "מכתבים לג'ולייט",<ref></ref> ובפרק הראשון של סדרת הטלוויזיה "חשיפה לדרום".<ref></ref> בהמשך הוקלט מחדש על ידי סקיי טלס אול וכריס מושנלס. בשנת 2020 נעשה עבור השיר רמיקס מאת התקליטן דיסקו ליינס שהפך לפופולרי בטיקטוק.<ref></ref> הרמיקס זכה להצלחה נאה בפולין.<ref></ref> בדצמבר 2020 נוגן קטע מההקלטה החוזרת של סוויפט ל-"Love Strory", בפרסומת של Match.com, שבוימה על ידי ראיין ריינולדס.<ref></ref>

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 10×
|700,000<small></small>
|-
!ארצות הברית (RIAA)
|פלטינה 8×
|8,000,000<small></small>
|-
!בריטניה (BPI)
|פלטינה 2×
|1,285,000<ref></ref>
|-
!דנמרק (IFPI Denmark)
|זהב
|7,500
|-
!יפן (RIAJ)<ref></ref>
|זהב
|100,000
|-
!ניו זילנד (RMNZ)
|פלטינה
|15,000
|-
!קנדה (Music Canada)<ref></ref>
|פלטינה 2×
|160,000
|-
! colspan="3" |רינגטון
|-
!ארצות הברית (RIAA)
|פלטינה
|1,000,000
|-
! colspan="3" |סיכום
|-
!בכל העולם
|
|23,740,000<small></small><ref name=":13232" />
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
! scope="row" rowspan="2"| ארצות הברית
| 15 בספטמבר 2008
| רדיו קאנטרי
| ביג משין
| style="text-align:center;"|<ref></ref>
|-
| 14 באוקטובר 2008
| רדיו להיטים עכשוויים
| ביג משין • ריפבליק
| style="text-align:center;"|<ref></ref>
|-
! scope="row" rowspan="3"| כלל העולם
| 6 בינואר 2009
| הורדה דיגיטלית – מיקס פופ
| rowspan="3"| ביג משין
| style="text-align:center;"|<ref></ref>
|-
| 6 בפברואר 2009
| הורדה דיגיטלית – חלופי
| style="text-align:center;"|<ref></ref>
|-
| 27 בפברואר 2009
| הורדה דיגיטלית – מיקס רדיו מאת דיגיטל דוג
| style="text-align:center;"|<ref></ref>
|}

== ==
בשנת 2020 פרסם התקליטן דיסקו ליינס רמיקס לא רשמי של "Love Story" בטיקטוק. הרמיקס הופץ מאוחר יותר לשירותי הסטרימינג, תוך שקולותיה של סוויפט הוחלפו באלו של הזמרת קאסידי. הוא הופץ בפולין.<ref></ref>

=== מיקומי שיא ===

== ==

"" (בעברית: "סִיפּוּר אַהֲבָה (גרסתה של טיילור)") היא ההקלטה החוזרת של "Love Story", של הזמרת-יוצרת האמריקאית טיילור סוויפט. את גרסה זו הוציאה לאור חברת התקליטים ריפבליק רקורדס, ב-12 בפברואר 2021. היא נכללה ב-, ההוצאה החוזרת של אלבומה משנת 2008. קליפ המילים הרשמי של "" הועלה לערוץ היוטיוב הרשמי של סוויפט בסמוך לכך.

עם יציאתה, הופנו אליה שבחים ממבקרי המוזיקה העכשווית, ששמו דגש על שינוי הקול של הזמרת במרוצת השנים ועל המכשור והמיקס המשופרים. היא הגיע לעשירייה הפותחת בקנדה, אירלנד והולנד, ולראש מצעד שירי הקאנטרי בארצות הברית – שירה השמיני במצעד שהצליח לעשות זאת.

גרסה זו של השיר נכללה ברשימת השירים של משחק הריקוד, Just Dance 2022.<ref></ref>

=== רקע והוצאה ===
באוגוסט 2019 חשפה סוויפט שהיא תקליט מחדש את כל ששת אלבומי האולפן הראשונים שלה, לאחר שהמאסטרס עליהם עברו לאיש העסקים סקוטר בראון כשרכש את חברת התקליטים ביג משין רקורדס. "Love Story" היה לשיר הראשון שהקליטה במסגרת הפרויקט ובסוף 2020 היא חשפה קטע ממנו בפרסומת שבוימה על ידי ראיין ריינולדס עבור אתר ההיכרויות, Match.com.<ref></ref> ב-11 בפברואר 2021 חשפה בתוכנית "בוקר טוב אמריקה" וברשתות החברתיות שהיא מקליטה מחדש את אלבומה השני, Fearless, בשם החדש . היא העריכה כי ההקלטה החוזרת תצא לאור ב-9 באפריל אותה השנה, וציינה כי "" יהיה הסינגל המוביל.<ref></ref><ref></ref> יום למחרת העלתה סוויפט לערוץ היוטיוב הרשמי שלה את קליפ המילים של "". קליפ המילים מציג בתוכו תמונות שונות של סוויפט עם מעריציה לאורך השנים.<ref></ref>

=== הרכב ===
גרסה זו אינה שונה בתכליתה מהגרסה המקורית וכוללת את אותה ההפקה. רבים מאותם האנשים שעבדו על השיר בשנת יציאתו, עבדו עליו גם הפעם.<ref name=":16"></ref> עם זאת, קולה של סוויפט השתנה והפך לעמוק יותר, שנוטה להתרחק משורשי הקאנטרי שלה. ההקלטה החוזרת הוקלטה בטון גבוה יותר וכלי הנגינה בה נוגנו בניגודיות מהמקור, על מנת להבליט את צלילי הכינור והבנג'ו. בנוסף, מפיקי הגרסה שמו דגש על כלי הבס והתופים, ופחות על הגיטרות החשמליות וההרמוניות, שהיו נמוכות יותר.<ref name=":17"></ref>

=== ביקורת ===
סיימון ווזיק-לוינסון מרולינג סטון שיבח את השיר וטען כי מדובר בגרסה מחודשת ומבריקה לקלאסיקה מהעשור הראשון של המאה ה-21. בנוסף, ציין לטובה את הרגש בקולה של סוויפט ואת טכניקות הקול החדישות, שתוכנתו בהפקה אינסטרומנטלית.<ref></ref> ורינדה יגוטה מפיצ'פורק כתבה גם היא ביקורת חיובית על השיר, תוך האדרת מחויבותה להקליט מחדש את אלבומיה לאחר מחלוקת המאסטרס. בניגוד לשאר הביקורות, מייקל ווד מלוס אנג'לס טיימס סבר כי "Love Story" נותר אותו השיר הסתמי גם לאחר הקלטתו החוזרת. לדבריו, הוא התאכזב משתי הגרסאות הזהות, וציפה למשהו חדשני יותר.<ref name=":16" />

האנה מלריאה, מ-NME סברה כי סוויפט מצליחה לשמר את ההצלחה המסחרית של השיר בהקלטה "נפלאה". היא הוסיפה שסוויפט השתמשה בקולה החזק כדי לתעל את "האני הצעירה" שלה בגרסת 2021, ואילו לגרסת 2008 הייתה נימה "רצינית" יותר.<ref></ref> שירלי לי מאטלנטיק החמיאה לקולה, וכתבה שכיום הוא "הרבה יותר עשיר", עם טון מבוקר ומדויק.<ref></ref>

ריצ'רד ס. מבילבורד התרשם מהמיקסינג של השיר. הוא כתב שהמיקס בגרסה המקורית היה רועש ושטחי, ואילו בגרסה החדשה הוא התמתן והתאזן. בהשוואה נוספת שערך ציין כי כלי הנגינה בגרסה המקורית השתלבו ביחד לצליל אחד עיקרי", ואילו הגרסה החדשה התהדרה באווירה נעימה, עם דגש על צלילים שונים מכלי נגינה שונים.<ref name=":17" /> מארק סבאג' מ-BBC כתב ששיבח את האיכות של הגרסה החדשה, המאפשרת למאזינים לאסוף פרטים אינסטרומנטליים שאבדו בגרסת 2008, אך הוסיף כי הדמיון בין הגרסאות הוא בעוכרה של הזמרת.<ref></ref>

=== הצלחה מסחרית ===
בארצות הברית, גרסה זו נמכרה בלמעלה מעשרת אלפים עותקים דיגיטליים וצברה 5.8 מיליון השמעות בשירותי הסטרימינג ביום הראשון ליציאתה. אף על פי שגרסה זו לא נשלחה לרדיו באופן רשמי, היא צברה 144 השמעות ב-89 תחנות רדיו שונות ביום הראשון ליציאתה, כאשר 777,000 אנשים האזינו לה. בהמשך, דווח שכמות ההשמעות של הגרסה ברדיו עלתה ל-233.<ref name=":18" /><ref></ref>

עם 25,000 עותקים ו-13.7 מיליון השמעות, "" הופיע לראשונה במקום הראשון במצעד שירי הקאנטרי; זה הפך לשירה הראשון של סוויפט שכבש את פסגת המצעד מאז "We Are Never Ever Getting Back Together" שעשה זאת בשנת 2012. היא הפכה לאמן הראשון בהיסטוריה שכבש את פסגת המצעד בשנות האלפיים, שנות ה-2010 ושנות ה-2020, כמו גם האמן השני בהיסטוריה, מאחורי דולי פרטון, שהצליח לכבוש את מצעד שירי הקאנטרי עם אותו השיר, בשתי גרסאות שונות. מעבר לכך, "" כבש את פסגת מצעד השירים הדיגיטליים (שירה ה-22 של סוויפט שעשה זאת) ואת פסגת מצעד שירי הקאנטרי הדיגיטליים (שירה ה-15 של סוויפט שעשה זאת) ופסגת מצעד שירי הסטרימינג (קאנטרי). במצעד הבילבורד הוט 100 הגיע למקום ה-11 והרחיב את השיא של סוויפט כאישה עם מרבית הכניסות למצעד (129 שירים בסך הכול).<ref></ref>

=== קרדיטים וצוות ===
הקרדיטים לקוחים מטיידל.<ref></ref>

=== מיקומי שיא ===

=== נתוני מכירות ===

=== היסטוריית יציאות לאור ===
{| class="wikitable plainrowheaders"
! scope="col" |אזור
! scope="col" |חברת תקליטים
! scope="col" |פורמט
!גרסה
! scope="col" |חברת תקליטים
! scope="col" |מקור
|-
! rowspan="2" scope="row" |כלל העולם
|12 בפברואר 2021
| rowspan="2" |הזרמת מוזיקה • הורדה דיגיטלית
|רגילה
| rowspan="2" |ריפבליק
| align="center" |<ref></ref>
|-
|26 במרץ 2021
|רמיקס מאת אלווירה
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:סינגלים מ-2021
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי נייתן צ'פמן
קטגוריה:וידאו קליפים שבוימו על ידי טריי פנג'וי
קטגוריה:וידאו קליפים שצולמו בארצות הברית
קטגוריה:יצירות המבוססות על רומיאו ויוליה
קטגוריה:שירים על נישואים
קטגוריה:שירים על נסיכות
קטגוריה:שירים על נסיכים
קטגוריה:שירי קאנטרי פופ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:שירי פלטינה מחומשת ומעלה באוסטרליה
קטגוריה:שירי פלטינה בממלכה המאוחדת
קטגוריה:סינגלים בהוצאת ביג משין רקורדס